open-index/open-wikipedia-markdown huggingface dataset:
בלה ואגו (היסטוריון)

**בלה ואגו** (בהונגרית: **Vágó Béla**; 6 ביוני 1922 – 8 ביולי 2007) היה היסטוריון ישראלי-יהודי-הונגרי יליד טרנסילבניה, פרופסור להיסטוריה באוניברסיטת חיפה.

## קורות חיים
ואגו, יליד סיגט, היה בין השנים 1949–1957 היה עוזר פרופסור ב"אוניברסיטת בויאי" בקלוז'-נאפוקה ואחר כך מרצה. מחקריו פורסמו בכתב העת "דרך שלנו" (בהונגרית: Utunk - שהיה שבועון ספרותי, אמנותי וביקורתי של ההונגרים ברומניה ובכתב העת של האוניברסיטה. הוא עלה לישראל עם משפחתו בשנת 1958. בישראל כתב ופרסם את עבודותיו באנגלית. בנו הוא הפרופסור להיסטוריה רפאל ואגו.

ואגו הלך לעולמו בחיפה בשנת 2007.
## עבודותיו
* חברת הסקלרים בעידן סכנת מדפלבה; בוקרשט, 1957
* *Jews and non-Jews in Eastern-Europe 1918-1945*; szerk. Béla Vágó, George L. Mosse; University of Haifa, Centre for East-Central European Studies, Haifa, 1974 *(A Halsted Press book)*
**The shadow of the swastika. The rise of fascism and anti-semitism in the Danube Basin, 1936-1939*; Saxon House, Farnborough, 1975
* *Jewish assimilation in modern times*; szerk. Vágó Béla; Westview Press, Boulder, 1981
* *The Holocaust in Hungary forty years later*; szerk. Randolph L. Braham–Vágó Béla; Social Science Monographs, Boulder, 1985 *(East European monographs)*
* *Umbra svasticii. Naşterea fascismului şi a antisemitismului în Bazinul Dunării. 1936-1939* *(The shadow of the swastika)*; románra ford. Corina Tiron; Curtea Veche, Bucureşti, 2003 *(Ideea Europeana)*
* The Jewish vote in Romania between the wars ,1972, The Jewish Journal of Sociology
* THE AMBIGUITY OF COLLABORATIONISM: THE CENTER OF THE JEWS IN ROMANIA (1942-1944), The Nazi Holocaust,The Gruyter
* Jews and Non Jews in Western Europe,1918-1945Vago, Bela, and George L. Mosse, eds.: New York: John Wiley and Sons (A Halsted Press Book), 334 pp., Publication Date: January 14, 1975
* Popular fronts in the Balkans, 4 failures in Hungary and Romania, 1970 volume 5, Journal of Contamporary History

## לקריאה נוספת
* לקסיקון ספרותי הונגרי : Szépirodalom, közírás, tudományos irodalom, művelődés V. (S–Zs). Főszerk. Dávid Gyula. Bukarest–Kolozsvár: Kriterion; Kolozsvár: Erdélyi Múzeum-Egyesület. 2010.
* צ'אבה נאג': לקסיקון ספרות המהגרים ההונגרים. המוזיאון הספרותי פטפי והמרכז לספרות בת זמננו, 2000.
## קישורים חיצוניים
* 
* **[[ארכיוני ארולזן – מרכז בין-לאומי אודות רדיפות הנאצים]]** - Personal file of VAGO, BELA, born on 14-Feb-1924
* עץ משפחת ואגו https://www.geni.com/family-tree/index/6000000007288443887

## הערות שוליים

קטגוריה:ישראלים ילידי הונגריה
קטגוריה:ניצולי השואה: רומניה
קטגוריה:ניצולי השואה: הונגריה
קטגוריה:היסטוריונים יהודים הונגרים
קטגוריה:עולים בשנות ה-1950
קטגוריה:היסטוריונים ישראלים
קטגוריה:היסטוריונים רומנים
קטגוריה:ישראלים שנולדו ב-1922
קטגוריה:ישראלים שנפטרו ב-2020
יוז'ף ואגו (כלכלן)

**יוז'ף ואגו** (במקור **וייס**, בהונגרית: **Vágó József**; אובודה, 21 בינואר 1877 – בודפשט, 9 בספטמבר 1948) היה כלכלן בולט בעל חשיבה רדיקלית, סופר בתחום הכלכלי, עיתונאי מנהל דסק ובעל טור יהודי-הונגרי, מנכ"ל המכון ההונגרי למחקר כלכלי, אביה של מרתה ואגו. הוא היה גיסו של ולטר לייטאי-לזרוס.

## קורות חיים
יוז'ף ואגו נולד במשפחה יהודית כבנם של מור וייס, סוחר יליד מישקולץ ושל ינקה הולנדר (1852–1901).  ואגו היה פקיד לשכת המסחר והתעשייה של בודפשט בין השנים 1897 עד 1920, לימים המזכיר הכללי של הלשכה. בשנת 1912 הוקם ביוזמתו "מרכז מדיניות המכס ההונגרי". הוא פרש בשנת 1920 וערך במשך שנים את הטור הכלכלי עבור היומון בשפה הגרמנית פסטר לויד שהופיע בבודפשט. בין 1940 לבין 1946 (למעט בעת הכיבוש הגרמני) היה מנכ"ל המכון ההונגרי למחקר כלכלי (Magyar Gazdaságkutató Intézet). 

הוא היה עיתונאי וכלכלן מצוין. המייסד של "מרכז מדיניות המכס", ממייסדי "המכון למחקר כלכלי" ובמשך שנים ארוכות המזכיר הכללי "לשכת המסחר והתעשייה של בודפשט", שבמהלך פעילותה חינך ושילב בחיים הציבוריים דור שלם של כלכלנים צעירים ומוכשרים. הוא תמך וטיפח גם כישרונות ספרותיים בתקופה בין שתי מלחמות העולם. דוחותיו המקיפים על התנאים הכלכליים של הונגריה, שהתפרסמו מדי שנה, שימשו כיצירת מקור מוערכת ברחבי העולם. מאז תום מלחמת העולם השנייה פעל באגף הכלכלי של הבנק הלאומי ההונגרי. 

הוא פרסם את השנתון הכלכלי בשפה הגרמנית: Die Volkswirtschaft Ungarns במשך כמה שנים.

יוז'ף ואגו הובא למנוחת עולמים בבית הקברות היהודי ברחוב קוזמה בבודפשט.

## חייו הפרטיים
אשתו הייתה וילמה שרמן (1875–1944) בתם של דר' אדולף שרמן, קצין הרפואה הראשי של בודפשט, ושל לאונטין שמאלבך, איתה התחתן ב-16 בספטמבר 1902 בבודפשט. רעייתו נרצחה בשואה. גיסו קארוי גרה היה מחזאי.

## עבודותיו (חלקי)
* תזכיר בנושא בדיקה ותיקון תעריף המכס האוטונומי (I - II., בודפשט, 1916–1917)
* יוקר, אינפלציה, יצוא (בודפשט, 1923)

## לקריאה נוספת
* לקסיקון ביוגרפי הונגרי I-II. עורך ראשי. אגנש קניירש. בודפשט, 1967-1969.
* לקסיקון יהודי הונגרי. עורך. פטר אויווארי. בודפשט, יוז'ף ואגו. 1929
* אגנש ז'וז'נה בריני: בודפשט ובנייה חופשית. 2005

## הערות שוליים

קטגוריה:עיתונאים יהודים הונגרים
קטגוריה:בעלי טור יהודים הונגרים
קטגוריה:כלכלנים יהודים הונגרים
קטגוריה:ניצולי השואה: הונגריה
קטגוריה:הונגרים חברי הבונים החופשיים
קטגוריה:יהודים חברי הבונים החופשיים
קטגוריה:בודפשט: אישים
קטגוריה:יהדות בודפשט
קטגוריה:אובודה: אישים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1877
קטגוריה:הונגרים שנפטרו ב-1948
גבולות (סרט קצר)

גבולות הוא סרט גמר קצר משנת 2015 שכתבה וביימה דנה לרר. הסרט הוקרן בבכורה עולמית בפסטיבל הסרטים הבינלאומי ירושלים. זוכה ציון לשבח בפסטיבל ירושלים, זכה בפרס הסרט הטוב ביותר בתחרות הבינלאומית בפסטיבל סרטי הסטודנטים של תל אביב, זכה בציון לשבח מטעם פורום המבקרים, מועמד לפרס אופיר לסרט הקצר הטוב ביותר לשנת 2016.

נמכר לשידור ל-Media-set Italy.

## תקציר העלילה
הסרט מתאר יום על סט צילום מנקודת מבטה של מאיה (נעמי לבוב), שחקנית צעירה אשר מתמודדת עם צילומיי סצנה אינטימית. הסיטואציה הלא פשוטה מעוררת בה קונפליקטים רבים לגבי הקווים האדומים שלה, הבעלות על הגוף שלה, והשאלה, איפה עובר הגבול?

## הפקה
הסרט נכתב במהלך לימודיה של לרר באוניברסיטת תל אביב, הוא הופק בתמיכת ובסיוע של קרן רבינוביץ וקרן בלבטניק.

## פרסים ופסטיבלים נוספים
בשנת 2016 זכה הסרט בפרס הראשון במסגרת התחרות הבינלאומית בפסטיבל הסרטים הבינלאומי לסרטי סטודנטים. הסרט היה מועמד לפרס אופיר של האקדמיה הישראלית לקולנוע וטלוויזיה לסרט הקצר הטוב ביותר, 2016.

זכה לציון לשבח בפסטיבל הסרטים הבינלאומי בירושלים, ובציון לשבח מטעם פורום המבקרים.

## קישורים חיצוניים

* 
* 
* 
* 
קטגוריה:סרטים ישראליים משנת 2015
הפיצוץ במערכת הפלסטיין פוסט

ממוזער|250px|בניין מערכת הפלסטיין פוסט, ברחוב הסולל בי-ם, לאחר הפיצוץ
**הפיצוץ במערכת פלסטיין פוסט**, היה פיגוע טרור בתקופת מלחמת העצמאות, אשר בוצע על ידי אנשי צבא הג'יהאד הקדוש
, ארגונו של עבד אל קאדר אל חוסייני, בשיתוף 2 עריקים בריטיים ממשטרת מאה שערים שבירושלים. באירוע הוטלה פצצה אל בית הדפוס שבמרתף בניין המערכת, ברחוב הסולל (כיום רחוב החבצלת) בירושלים. כתוצאה מן הפיצוץ נגרם הרס רב לבניין, שישה עשר אנשים נפצעו, וארבעה נהרגו
.

ביום ה-1 בפברואר 1948, לאחר השעה 22:00, הסיעו שני עריקים בריטים, חברי מחתרת פשיסטית
, 'אדי בראון' ו'פיטר מדיסון', יחד עם 'אבו ח'ליל ג'נחו', איש כנופיית הג'יהאד הקדוש, משאית צבאית מסוג דודג' ומכונית משטרה בריטיות, והחנו אותן בפתח בניין הפלסטיין פוסט. בשעה 22:55 נשמע קול פיצוץ עז ובניין פלסטיין פוסט נפגע קשה בהתפוצצות. מבנים נוספים ברחוב הסולל ניזוקו, ושמשות נופצו בכל הסביבה.

לימים שימש הבניין כמקום מושבם של עיתון הג'רוזלם פוסט, והסוכנות לקטעי עיתונות.

## לקריאה נוספת
* עמינדב שמיר, ירושלים - שלושה פיצוצים ופיצוץ, למרחב⁩⁩, 29 בנובמבר 1968

## הערות שוליים

קטגוריה:ירושלים: מבנים
קטגוריה:פיגועי טרור בארץ ישראל
קטגוריה:רחוב החבצלת
חוקי היסוד של האימפריה הרוסית (1906)

[שמאל|ממוזער|300x300 פיקסלים| מושב מאה שנה ל[המועצה המדינית|מועצת המדינה בארמון מרינסקי ב-5 במאי 1906, לפני אימוץ חוקי 1906. ציור מאת איליה רפין.]]
[ממוזער|300x300 פיקסלים| [ניקולאי השני, קיסר רוסיה: 1894–1917. דיוקן מאת ארנסט ליפגארט.]]
[שמאל|ממוזער|400x400 פיקסלים| [איליה רפין, 17 באוקטובר 1905. רוסים חגגו את הענקת מניפסט אוקטובר על ידי ניקולאי השני, שהוביל לחוקי 1906.]]
**חוקי היסוד של האימפריה הרוסית משנת 1906** (ברוסית: **Основные Государственные Законы Российской империи**), המכונים **חוקת 1906** הם כינוייהם של התיקונים הגדולים לחוקי היסוד של האימפריה הרוסית משנת 1832, שהפכה את המדינה האבסולוטית לשעבר למדינה בה הסכים הקיסר בפעם הראשונה לחלוק את כוחו האוטוקרטי עם פרלמנט נבחר. החוקים נחקקו ב-6 במאי 1906, ערב פתיחת הדומה הראשונה. חוקה רוסית ראשונה זו הייתה תיקון לחוקי היסוד הקודמים, שפורסמו כקוד החוקים של האימפריה הרוסית (רוסית: Свод законов Российской империи, או Сводъ законовъ Россійской имперіи) ב-1832. חוקי היסוד הוצגו במהלך מהפכת 1905, במאמץ אחרון של הממשלה הקיסרית לשמור על קיומה שלה ולמנוע מהאומה להתדרדר לכדי אנרכיה כוללת.

החוקים החדשים קבעו פרלמנט רוסי דו-ביתי, שבלי אישורו לא היו אמורים לחוקק חוקים ברוסיה. מחוקק זה הורכב מבית עליון, המכונה מועצת המדינה ומבית תחתון, המכונה הדומה הממלכתית. מחצית מבני הבית העליון מונו על ידי הצאר, ואילו המחצית השנייה נבחרה על פי אינטרסים ממשלתיים, פקידותיים ומסחריים שונים. חברי הבית התחתון היו אמורים להיבחר על ידי מעמדות שונים של העם הרוסי, באמצעות מערך מורכב של בחירות עקיפות &#x2014; כשהמשקל היה משוקלל כדי להבטיח את הכוח האולטימטיבי של המעמדות. הדומה אמנם החזיקה בכוח החקיקה ובזכות לחקור את שרי הצאר, אך לא הייתה לה שליטה במינוים או בפיטוריהם, שהיו שמורים למלוכה בלבד. היא גם לא הייתה יכולה לשנות את החוקה, מלבד ביוזמת הקיסר. הצאר שמר על וטו מוחלט על חקיקה, כמו גם על הזכות לפזר את הדומה בכל עת, מכל סיבה שהוא מצא לנכון. לקיסר הייתה גם הזכות להוציא צווים במהלך היעדרות הדומה &#x2014; אם כי אלה איבדו את תוקפן אם לא אושרו על ידי הפרלמנט החדש תוך חודשיים.

חוקים חדשים אלה הוענקו בכפייה, וניקולאי תעב את מגבלותיה על שלטונו, שנשבע בהכתרתו להעביר לידי בנו. הוא פיזר את הדומה הראשונה והשנייה כשלא תמכו בו ובצו מ-3 ביוני 1906 הוא שינה באופן חד צדדי את תקנות הבחירות כדי להבטיח שאנשים נוספים קרובים אליו יבחרו לדומה. אף על פי שהדומה השלישית והרביעית שהתקבלו הוכיחו את קיומם יותר, הם עדיין הסתכסכו עם הצאר וממשלתו על הכיוון הכללי של המדיניות והאופי הבסיסי של המדינה הרוסית. בסופו של דבר, עם פרוץ המהפכה הרוסית בשנת 1917, לקחה הדומה תפקיד מוביל בהבאה לכניעתו של הצאר, מה שהוביל בתורו לביטול המונרכיה ולעלייתה לשלטון של הממשלה הזמנית הרוסית תחת קרנסקי.
## ראו גם
* חוקת רוסיה

## קישורים חיצוניים
* חוקי 1906
## הערות שוליים

קטגוריה:1906 ברוסיה
קטגוריה:האימפריה הרוסית: חוק ומשפט
קטגוריה:האימפריה הרוסית: פוליטיקה
מרכז המודיעין

**מרכז המודיעין** היא יחידת מודיעין במערך המבצעים המיוחדים (מ"מ) תחת אגף המודיעין של צה"ל.

מערך המבצעים המיוחדים אמון על מתן מענה לאתגרים הביטחוניים הגדולים ביותר של מדינת ישראל, ולצד מרכז המודיעין פועלות היחידה הטכנולוגית של מערך המבצעים המיוחדים - יחידה 81, סיירת מטכ"ל ויחידות נוספות.

## אחריות ותפקיד

מרכז המודיעין אחראי על גיבוש תמונת המודיעין, ייזום, פיתוח והובלת המבצעים.

א', מפקד המערך לשעבר, כינה אותה: "מנוע הבעירה שמריץ את כל המ"מ קדימה ועובד על משימות האב. הם בעצם מסמנים את הדרך למטרה".

## עמותת המ"מ
בשנת 2021 בוגרי היחידה והמערך הקימו את עמותת מ"מ, שמטרותיה המרכזיות הן לפעול למען בוגרי המרכז והמערך, למען המרכז ומערך המ"מ, ולמען החברה בישראל. העמותה פועלת לתמיכה בבוגרים בתחום השמה, נטוורקינג, השכלה ויזמות.

בשנת 2022 הקימה העמותה מועדון יזמות בהובלת בוגרי היחידה והמערך שהם מייסדי חברות הייטק, מנכ"לים ומשקיעים בקרנות הון סיכון, לתמיכה בבוגרי המרכז והמערך בתחום יזמות ועסקים.

## לקריאה נוספת
* משה זונדר, **סיירת מטכ"ל**, כתר ספרים, 2000
* רונן ברגמן, **מדינת ישראל תעשה הכל**, הוצאת כנרת זמורה ביתן, 2009

## קישורים חיצוניים
* 
* 
* 

## הערות שוליים

2021 01
קטגוריה:מערך המבצעים המיוחדים
Bad Boy

**Bad Boy** (בעברית: **ילד רע**) הוא סינגל שהוקלט על ידי הראפר האמריקאי ג'וס וורלד, ביחד הראפר האמריקאי יאנג ת'אג. השיר יצא לאור ב-15 בינואר 2021, על ידי חברות התקליטים אינטרסקופ וגרייד איי, כסינגל שלא מתוך אלבום. מגזין *Complex* דירג את השיר במקום ה-23 ברשימת ״50 השירים הטובים ביותר לשנת 2021 (עד כה)״.

## רקע והוצאה
בנובמבר 2019, פרסם וורלד תמונות בעמוד האינסטגרם שלו, עם הכיתוב "דברים גדולים בדרך". התמונות הכילו גם הצצה לצילומי הסצנות עם במאי הקליפ קול בנט והאמן האורח יאנג ת'אג.

ב-25 בדצמבר 2020, חשף בנט כי לאחר ציפייה רבה השיר "Bad Boy", והוידאו קליפ שלו יצאו לאור ב-15 בינואר 2021. בנט סיפר כי זה הוא שיתוף הפעולה המצולם האחרון בינו לבין ג'וס וורלד לפני מותו.

בשיר, ג׳וס וורלד ויאנג ת׳אג מדברים על אורח החיים המהיר שלהם ומשווים את עצמם לויל סמית' ומרטין לורנס, כוכבי הסרט בחורים רעים.

## וידאו קליפ
הווידאו קליפ הנלווה שצולם לשיר בוים על ידי קול בנט והועלה לערוץ היוטיוב Lyrical Lemonade בשידור חי ב-15 בינואר 2021, בסמוך לצאתו של הסינגל עצמו. הקליפ צולם בשיקגו ב-25 באוקטובר 2019, חודש, שבוע ושישה ימים בלבד לפני מותו של וורלד.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'וס וורלד
קטגוריה:שירי יאנג ת'אג
קטגוריה:שירים שהתפרסמו לאחר מות מבצעיהם
קטגוריה:שירים באנגלית
קטגוריה:וידאו קליפים שבוימו על ידי קול בנט
קטגוריה:סינגלים בהוצאת אינטרסקופ רקורדס
1870 בגרמניה

## אירועים
* 26 בפברואר – חברת קומרצבנק  הגרמנית נוסדה בהמבורג.
* 19 ביולי – מתחילה מלחמת צרפת–פרוסיה.
* 4 באוגוסט – קרב ויסמבורג – הקרב הראשון במלחמת צרפת–פרוסיה.
* 6 באוגוסט – קרב שפישרן – קרל פרידריך פון שטיינמץ מנצח צבא צרפתי של 21,000 חיילים.
* 6 באוגוסט – קרב וורת' 
* 15 באוגוסט – 28 בספטמבר – המצור על שטרסבורג
* 19 באוגוסט – 27 באוקטובר – המצור על מץ

### מדע
* רודולף קלאוזיוס מוכיח את המשפט הוויראלי הסקלרי.

## נולדו
* 2 בינואר – ארנסט ברלך, פסל גרמני אקספרסיוניסט, אמן גילוף, יוצר הדפסים, במאי וסופר. פסליו הוחרמו על ידי המשטר הנאצי כ"אמנות מנוונת".
* 6 בינואר – גוסטב באואר, מדינאי גרמני ששימש בתפקיד קנצלר גרמניה.
* 12 בפברואר – הוגו שטינס פוליטיקאי, תעשיין, איל הון ועיתונות בתקופת הקיסרות הגרמנית ורפובליקת ויימאר.
* 9 במאי – הנס בלושק, צייר, גרפיקאי וסופר גרמני.
* 14 ביוני – סופיה, נסיכת פרוסיה, בתו של פרידריך השלישי, קיסר גרמניה ורעייתו של קונסטנטינוס הראשון, מלך היוונים.
* 21 ביוני – קלרה אימרווהר, כימאית יהודייה גרמנייה, אשתו הראשונה של הכימאי, פריץ הבר. 

## נפטרו
* 9 במאי – פרידריך, נסיך וירטמברג, גנרל בצבא וירטמברג, ואביו של וילהלם השני, מלך וירטמברג.
* 1 בספטמבר – יוסף אנטון פון מאפי, תעשיין גרמני.
* 14 בספטמבר – קרל אוגוסט פון שטיינהיל, פיזיקאי, ממציא, מהנדס ואסטרונום גרמני. 
* 14 באוקטובר – קרל טווסטן, פוליטיקאי וסופר גרמני.

## קישורים חיצוניים

1870
2021 בגרמניה

**[[2021]] ב[[גרמניה]]** היא השנה בה ציינה גרמניה 150 שנות לאום.

## הנהגה
* נשיא: פרנק וולטר שטיינמאייר
* קנצלרית: אנגלה מרקל

## אירועים בולטים
* 4 בינואר – הסגר בגין מגפת הקורונה הוארך עד 31 בינואר.

## ראו גם
* 2021

## קישורים חיצוניים

## הערות שוליים

*
2021
1872 בגרמניה

## אירועים
* 4 ביולי – חוק הישועים מוצהר
* 12 בנובמבר – נוסד בנק דרזדנר

### מדע
* ריכרד דדקינד מפרסם את "הרצף ומספרים אי רציונליים", עבודתו על הגדרת המספרים האי-רציונליים במונחי חתכי דדקינד.
* פליקס קליין מפיק את תוכנית ארלנגן בנושא של סיווג גאומטריות בעזרת חבורות הסימטריות שלהן.
* לודוויג בולצמן קובע את משוואת בולצמן להתפתחות זמנית של פונקציות הפצה במרחב פאזה.
* פוליוויניל כלוריד נוצר בטעות על ידי הכימאי הגרמני אויגן באומן.

## נולדו
* 28 בינואר – אוטו בראון, פוליטיקאי גרמני מהמפלגה הסוציאל-דמוקרטית הגרמנית בתקופת רפובליקת ויימאר.
* 8 בפברואר – תיאודור לסינג, פילוסוף ופובליציסט יהודי-גרמני שחי בגרמניה.
* 22 באפריל – מרגרטה, נסיכת פרוסיה, בת הזקונים של פרידריך השלישי, קיסר גרמניה ורעייתו של פרידריך קרל, נסיך הסן.
* 13 באוגוסט – ריכרד וילשטאטר, כימאי אורגני יהודי גרמני, חתן פרס נובל לכימיה לשנת 1915 "על עבודתו בנושא הפיגמנטים הצמחיים", ביניהם כלורופיל.
* 11 בנובמבר – פרדריק סטוק, מנצח ומלחין אמריקאי ממוצא גרמני.

## נפטרו
* 24 במאי – יוליוס שנור פון קרולספלד, צייר גרמני.
* 13 בספטמבר – לודוויג פוירבך, פילוסוף ואנתרופולוג גרמני.
* 14 באוקטובר – אלברכט, נסיך פרוסיה (1809–1872), איש צבא ונסיך גרמני מבית הוהנצולרן.

## קישורים חיצוניים

1872
בלה ואגו (שחקן)

**בלה ואגו** (במקור **ברוך ויינברגר**, בהונגרית: **Vágó Béla**; אוראדיה, 26 ביוני 1871 – בודפשט 30 בינואר 1931) היה שחקן, במאי יהודי-הונגרי. הוא אחיו הם לאסלו ואגו ויוז'ף ואגו, האדריכלים ושל גזה ואגו, השחקן והמחזאי.

## ביוגרפיה
בלה ואגו נולד במשפחה יהודית כבנם של מיהאי ויינברגר (1837–1917) ושל יוזפה מרקוביץ'. בשנת 1893 חתם חוזה בלהקתו של אנטל בוקודי בטרגו מורש, לימים הוזמן לקלוז'-נאפוקה, משם לפץ', ואז ב-1903 החתים אותו לאסלו באוטי בתיאטרון קיראי, שם הופיע לראשונה במחזה "גטו" של המחזאי היהודי-הולנדי הרמן היירמנס (Herman Heijermans), בהצלחה רבה. מתיאטרון קיראי הוא עבר ל"תיאטרון ההונגרי" (Magyar Színház) כבמאי הראשי. הוא הופיע גם בתיאטרון בלהה לואיזה ובתיאטרון האופרטה של בודפשט. מספטמבר 1930 ועד מותו הוא היה מנהל "תיאטרון מרכז העיר" ((Belvárosi Színház (1917–1951)).

## חייו הפרטיים
אשתו הראשונה הייתה השחקנית שטפניה בורגר, איתה התחתן בבודפשט, ב-1 ביולי 1908, ואז התגרש בשנת 1912. אשתו השנייה הייתה מריה ויינברגר (1889–1931), אותה נשא לאישה ב-23 בספטמבר 1915. בלה ואגו הובא למנוחת עולמים בבית הקברות היהודי ברחוב קוזמה בבודפשט.

## תפקידיו כשחקן
* הרמן היירמנס: גטו. . . . זהל
* דז'ה סומורי: המלך לאיוש השני. . . . פאלאטין בטורי
* קפטן סילביו. . . . פרנץ נאג'סילאג'י
* ויליאם שייקספיר: המלט. . . . פולוניוס
* מקסים גורקי: מקלט לילה. . . . לוקה
* יוז'ף קטונה: באנק באן . . . . טיבורק
* ז'אן-פול סארטר: אסירי אלטונה. . . . ברזילאי
* מריה דל כרמן. . . . דומינגו
* פרנץ מולנר : משחק בטירה. . . . חֲגִיגָה
* אימרה פלדש: האדונים הפקידים. . . . ברוהסר
* מור יוקאי : בעל בית חדש. . . . גריזק
* לאיוש בירו: הוטל אימפריאל. . . . טבקוביץ'
* הציפור הכחולה. . . . סבא
* פרנץ צ'פרגי: סייח צהוב. . . . בוטוס אייסיג
* אן ניקולס: שושנת התאנה. . . . סמואלס ג'קאב דר.

## בימוייו
* שאנדור ברודי: מלכים
* לאסלו פודור: ד"ר יוצי סבו
* לאיוש בירו: שושן צהוב
* לאסלו פודור: עט נובע
* לורנס ג'ונסון: מוח המשפחה
* דייוויס - ליפשיץ: גרטשן
* ארפאד פאסטור: מגנטי

## סרטיו
* שימון יודית (1915)
* בן המזל (1916)
* המאהב (1918)
* יונים לבנות בעיר שחורה (1923)

## לקריאה נוספת
* לקסיקון ביוגרפי הונגרי. IV: 1978–1991 (A–Z). Főszerk. Kenyeres Ágnes. Budapest: Akadémiai. 1994. 
* לקסיקון אמנות הבמה. Főszerk. Székely György. Budapest: Akadémiai. 1994. 

## קישורים חיצוניים

* מאגר תיאטרון

## הערות שוליים

קטגוריה:במאי תיאטרון יהודים הונגרים
קטגוריה:שחקני תיאטרון יהודים הונגרים
קטגוריה:שחקני קולנוע וטלוויזיה יהודים הונגרים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:במאי קולנוע יהודים הונגרים
קטגוריה:משפחת ואגו
קטגוריה:הונגרים שנולדו ב-1871
קטגוריה:הונגרים שנפטרו ב-1931
ליגת האומות של CONCACAF

**ליגת האומות של CONCACAF** (באנגלית: **CONCACAF Nations League**; בספרדית: **Liga de Naciones CONCACAF**; בצרפתית: **Ligue des Nations de la CONCACAF**) היא תחרות כדורגל לנבחרות המאורגנת על ידי CONCACAF – הקונפדרציה לכדורגל של אמריקה הצפונית, אמריקה המרכזית והאיים הקריביים.

התחרות מחליפה, במידה רבה, את משחקי הידידות של פיפ"א.

## היסטוריה ומבנה התחרות
הטורניר נחקר והועלה לראשונה לוועדה של CONCACAF ב-8 באפריל 2017, והוכרז לראשונה בנובמבר 2017. הוא בא כתוצאה מרעיון זהה שכבר עבר אישורים סופיים בקונפדרציית אופ"א, ובעצם החל כבר להיות מיושם באירופה בשם ליגת האומות של אופ"א. נשיא CONCACAF באותה עת, ויקטור מונטגליאני אמר כי ההצעה באה לעזור לנבחרות בקונפדרציה לקיים לוח משחקים סדיר ותדיר, כיוון שחלק מהנבחרות אפילו לא מגיעות ל-10 משחקים בתקופה של ארבע שנים, וצריכות משחקים תחרותיים הרבה יותר ממשחקי ידידות כדי להיכנס לכושר ולהעלות את רמתן. מוקדמות העונה הראשונה החלו להתקיים ב-6 בספטמבר 2018 והסתיימו ב-24 במרץ 2019 וקבעו את הדירוג הראשוני של הליגה המחולקת למספר רמות. העונה הראשונה של טורניר הגמר הייתה אמורה להתקיים באפריל 2020 אך נדחתה פעמיים בשל התפרצות מגפת הקורונה, ונערכה ביוני 2021.

## מבנה התחרות
הליגה מחולקת לשלוש ליגות: A, B ו-C, ובכל ליגה ישנם ארבעה בתים המקיימים יחסי תמורות ביניהם (ירידות ועליות), בהתבסס על תוצאות הטורניר האחרון ששוחק. הנבחרות שסיימו במקומות הראשונים בכל בית נכנסות לתחרות גמר. ארבע הנבחרות שסיימו במקומות הראשונים בבתים של ליגה A - נכנסות לפלייאוף נוקאאוט בסופם מוכתרת המנצחת לאלופת הטורניר, וארבע הנבחרות שסיימו במקומות הראשונים בבתים של ליגה B וליגה C - עולות לליגה מעליהם. בנוסף ארבע הנבחרות שסיימו במקומות האחרונים בבית בכל הליגות יורדות לליגה מתחתיהן.
הטורניר גם קובע איזה מהנבחרות תשתתף בעונה הבאה של גביע הזהב של CONCACAF.

## תוצאות משחקי גמר ליגת האומות

## ראו גם

* ליגת האומות של אופ"א
* גביע הזהב של CONCACAF
* CONCACAF

## קישורים חיצוניים
* 

## הערות שוליים

קטגוריה:תחרויות כדורגל לנבחרות לאומיות
קטגוריה:אמריקה הצפונית: תחרויות ספורט
קטגוריה:אמריקה המרכזית: ספורט
יחסי אוזבקיסטן–סלובניה

[ממוזער|בול דואר אוזבקי המציג מפגש בין [נשיא אוזבקיסטן אסלאם קרימוב (משמאל) ובין מקבילו הסלובני יאנז דרנובשק]]
**יחסי אוזבקיסטן–סלובניה** הם היחסים הדיפלומטיים שבין **[[אוזבקיסטן|רפובליקת אוזבקיסטן]]** ו**[[סלובניה|רפובליקת סלובניה]]**.

במהלך ביקורו של שר החוץ הסלובני באוזבקיסטן באוקטובר 2003, נחתם הסכם על הגנה על השקעות ופרוטוקול לשיתוף פעולה בין משרדי החוץ של שתי המדינות.

מחזור המסחר בין שתי המדינות עמד בשנת 2002 על 2.1 מיליון דולר.

הוסכם על פיתוח נוסף של היחסים בין ממשלות, פרלמנטים ושיתוף פעולה כלכלי.

## קישורים חיצוניים

קטגוריה:ערכים ללא קטגוריות פיזיות - יחסי חוץ
הוברט פולק

**הוברט יצחק פולק** (בגרמנית: **Hubert Pollack**; 26 בינואר 1903 – 18 ביוני 1967) היה יהודי-גרמני שהציל יחד עם חבריו מספר רב של יהודים בשואה בגרמניה. הוא שימש בתפקידים שונים בקהילה היהודית בגרמניה, ולאחר עלייתו לישראל שירת בהגנה ובצה"ל.

## ביוגרפיה
הוברט פולק נולד בברלין לווילהלם ויוהנה.
ממוזער|תעודת הזהות של הוברט פולק עם חותמת הגסטפו
ממוזער|אדם דליות ואביו הוברט פולק בעת הסרטת הסרט הדוקומנטרי "האיש הנעלם - הסיפור של וילפריד ישראל"
פולק למד באוניברסיטת הומבולדט של ברלין בין השנים 1921–1927, וסיים תואר דוקטור בכלכלה ופילוסופיה.
בשנים 1923–1929, עבד במשרדי קרן היסוד במדינת ריינלנד וסטפאליה-בון.

בשנים 1930–1933 ניהל את משרד הסטטיסטיקה של הקהילה היהודית בברלין. בין השנים 1933–1939, שימש כיועץ במשרד פלסטינה של הקהילה בברלין, באותן שנים עבד מול קפטן פרנסיס פרנק פולי, קצין ביון בריטי שהוצב בברלין, בכיסוי של מנהל משרד האשרות בשגרירות בריטניה.
ביחד עם קפטן פולי ווילפריד ישראל שהיה המנהל שלו ב"חברת העזרה היהודית", הם יוצרים מנגנון שפועל בסודיות מוחלטת ותחת סכנה מוחשית. חלוקת העבודה ברורה: וילפריד מקבל את הפניות מהיהודים, מרכז את השמות, מגייס את הכסף הדרוש ומעביר אותו לפולק. פולק יוצר קשרים עם קצינים בגסטאפו, מעביר אליהם בחשאי את השמות שקיבל מוילפריד, יחד עם כספי השוחד. פולי מספק את אשרות היציאה, תוך שהוא שם דגש מיוחד על יהודים שנמצאים כבר ברשימות השחורות של הגסטאפו. סיפור מנגנון ההצלה מוזכר ומוסבר בסרט האיש הנעלם – הסיפור של וילפריד ישראל. של יונתן ניר.

"בדקה התשעים", אוגוסט 1939 יצא הוברט פולק עם משפחתו את ברלין, בסיועו של קפטן פולי ועלה לארץ ישראל (פלשתינה).

על סמך עדותו של הוברט פולק שניתנה ב-1944 במסמך בן 14 עמודים, שחלקים ממנה נשמעו במשפט אייכמן ב-1961, קיבל קפטן פולי מיד ושם את התואר 'חסיד אומות העולם'.

פרטים רבים על פועלם המשותף, בספר: פולי המרגל שהציל 10,000 יהודים מאת מייקל סמית.
כדי לעשות מעט להנצחת פרנסיס פולי, אסף מניצולים ויוצאי ברלין תרומות על מנת להנציח את האיש, בנטיעת יער על שמו, ביערות קק"ל בכניסה לקיבוץ הראל, בדרך לירושלים.

ד"ר פולק שירת בהגנה באזור ירושלים, תוך כדי עבודתו בממשל המנדט, לחם במצור בירושלים והמשיך כקצין מחקר באמ"ן עד לפרישתו לגמלאות. הוא נפטר שבוע לאחר מלחמת ששת הימים ונקבר בבית העלמין הדרום.

## הערות שוליים

קטגוריה:מצילים בשואה: גרמניה
קטגוריה:חיילי אגף המודיעין
קטגוריה:לוחמי ההגנה
קטגוריה:ישראלים ילידי גרמניה
קטגוריה:עובדי קרן היסוד
קטגוריה:אנשי העלייה החמישית
קטגוריה:אישים הקבורים בבית העלמין הדרום
קטגוריה:ישראלים שנולדו ב-1903
קטגוריה:ישראלים שנפטרו ב-1967
קונסטנס צ'פמן

**קונסטנס צ'פמן** (באנגלית: **Constance Chapman**; 29 במרץ 1912 – 10 באוגוסט 2003) הייתה שחקנית אופי אנגלייה, שהופיעה בתיאטרון ובטלוויזיה וכן במספר סרטי קולנוע.

## ביוגרפיה
צ'פמן נולדה בווסטון-סופר-מר שבאנגליה. הופעת הבכורה שלה בתיאטרון הייתה בשנת 1938 במחזה "Hay Fever" בתיאטרון נייטסטון שבווסטון-סופר-מר. היא המשיכה להופיע בתיאטרון וב-1969 הופיעה לראשונה בתיאטרון רויאל קורט שבלונדון אצל הבמאי לינדזי אנדרסון.

בטלוויזיה הופיעה צ'פמן בתפקיד גברת בראון בעיבוד של טלוויזיית גרנדה לרומן "A Kind of Loving", ובתפקיד אן בסדרת המדע בדיוני לילדים "The Georgian House" משנת 1976. ב-1986 שיחקה בסרט הקומי "בקצב השעון" של ג'ון קליז. היא השתתפה בפרק בסדרה הקומית "Victoria Wood As Seen On TV", וגילמה את אלזי פרטרידג', חברתו של הדוד אלברט, בפרק בסדרה "על שוטים ואנשים". היא הופיעה שוב בתפקיד הראשי בסרטו של לינדזי אנדרסון "In Celebration" משנת 1975, אחרי שהופיעה בסרטו "הו בן מזל!" (1973). עוד בקולנוע שיחקה בסרטים "The Raging Moon" (1971), "Doomwatch" (1972), "הדה" (1975), "The Three Hostages" (1977) ו"ליידי אוסקר" (1979).

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1912
קטגוריה:בריטים שנולדו ב-1912
קטגוריה:בריטיות שנפטרו ב-2003
קטגוריה:בריטים שנפטרו ב-2003
אמיר כהן

**אמיר כהן** (נולד ב-1970) הוא קצין משטרה בדרגת ניצב, המכהן כמפקד מחוז מרכז במשטרת ישראל. כיהן כמפקד משמר הגבול ומפקד מחוז דרום במהלך מלחמת חרבות ברזל.

## ביוגרפיה
כהן גדל בשיכון ד' בטבריה. ב-1988 התגייס לשירות חובה במשמר הגבול. פיקד על יחידת אלון במג"ב צפון והוביל מבצע שהביא לחשיפת חוליית הטרור שביצעה את רצח אולג שייחט ופיגועים נוספים. פיקד על מתקן ביטחוני (מתקן 302) באבטחת משמר הגבול, אחר כך שימש מפקד פלוגה מ"א (יסמ"ג יהודה) במג"ב איו"ש. בתפקידיו הבאים שימש מפקד גדוד במג"ב עוטף ירושלים, סגן מפקד מג"ב צפון וקצין המבצעים של משמר הגבול. בספטמבר 2015 מונה למפקד מרחב נתב"ג וב-2018 מונה לסגן ראש אגף ההדרכה.

בפברואר 2021 מונה למפקד מג"ב בדרגת ניצב. ביוני 2023 נקבע כי בתפקידו הבא יכהן כמפקד מחוז דרום. כהן התגורר עם משפחתו במנחמיה, אך בשנת 2023 העתיק את מקום מגוריו לעיר שדרות, עם מינויו למפקד מחוז דרום במשטרה. ובהמשך עבר להתגורר ברמת השרון.

בנובמבר 2025 נקבע שימונה למפקד מחוז מרכז.

### מלחמת חרבות ברזל
ב-7 באוקטובר 2023 היה כהן מהראשונים להגיב על מתקפת הפתע של חמאס על ישראל. הוא התעורר מרעש האזעקות והרקטות ולאחר שיחה עם תושב כפר עזה, הבין שההפגזות הן פעולת הסחה. בשעה 6:41 הכריז כהן על "פרש פלשת", קוד להקפצת כוחות המשטרה והצבא בעקבות חדירת מחבלים ואירוע רב-זירתי. כהן פיקד והשתתף בקרב על תחנת המשטרה בשדרות. בקרב זה הוא נפגע מרסיס בעין ושני כדורים בגבו, אך המשיך להילחם. לאחר הגעה של כוחות ימ"מ ואחרים, כהן נסע פצוע לטפל באירוע בני הערובה באופקים, ולאחר מכן שב לשדרות והורה על הריסת תחנת המשטרה על המחבלים.

כהן פיקד על כוחות המשטרה בזירות לחימה רבות שיצרו קו הגנה ובלמו את התפשטות הטבח ליישובים וערים נוספים במרכז הארץ, ובכך נמנע אסון גדול יותר. בעקבות זאת, נבחר להשיא משואה ביום העצמאות ה-76.

כהן בעל תואר ראשון במדעי החברה, תואר שני במנהל עסקים ובוגר המכללה לביטחון לאומי.

## קישורים חיצוניים

* 
* 
* 
* 
* טקס הדלקת המשואות 2024: משואת כוחות הביטחון, באתר מערך הדיגיטל הלאומי

## הערות שוליים

קטגוריה:מפקדי משמר הגבול
קטגוריה:מפקדי מחוז הדרום במשטרת ישראל
קטגוריה:מפקדי מחוז המרכז במשטרת ישראל
קטגוריה:ניצבי משטרת ישראל
קטגוריה:מנחמיה: אישים
קטגוריה:שדרות: אישים
קטגוריה:טבריה: אישים
קטגוריה:מלחמת חרבות ברזל: אישים
קטגוריה:משיאי משואה ביום העצמאות: 2024
קטגוריה:משטרת ישראל במלחמת חרבות ברזל
קטגוריה:ישראלים שנולדו ב-1970
יחסי אוזבקיסטן–אסטוניה

[250px|ממוזער|שר החוץ האוזבקי [עבד אל-עזיז קמילוב (מימין) נפגש עם מקבילו האסטוני אורמס פאט בשולי העצרת הכללית של האומות המאוחדות בניו יורק, 2012]]
**יחסי אוזבקיסטן–אסטוניה** הם היחסים הדיפלומטיים שבין אוזבקיסטן לאסטוניה.

לאחר שאוזבקיסטן קיבלה עצמאות בשנת 1994, נוצרו יחסים דיפלומטיים בין שתי המדינות. הצדדים שוקלים מספר טיוטות והסכמים בין ממשלתיים ואמנות. בתמיכת תנועת הנוער קמולות וארגונים ציבוריים אחרים, הוקמה חברת ידידות אוזבקיסטן-אסטוניה בטשקנט במטרה ליצור קשרים תרבותיים.

בשנת 2003 מחזור הסחר בין הרפובליקה של אוזבקיסטן לאסטוניה הסתכם ב-2.1 מיליון דולר.

## קישורים חיצוניים

קטגוריה:ערכים ללא קטגוריות פיזיות - יחסי חוץ
אלבריחה

שמאל|ממוזער|200px|אלבריחה גדול בכניסה לחנות
**אלבריחה** (מספרדית: **Alebrije**) היא  פסל בובה בדמות של יצור בדיוני, בעלת צבעים עזים, שמקורה באמנות העממית המקסיקנית.

האלבריחות הראשונות נוצרו במקסיקו סיטי על ידי אמן עיסת הנייר פדרו לינארס. לינארס סיפר שב-1943 כאשר הוא היה חולה ומחוסר הכרה, הוא חלם על מקום מוזר דמוי יער, שם הוא ראה עצים, בעלי-חיים, סלעים ועננים שלפתע הפכו ליצורים מוזרים ולא ידועים. בין היתר, היה חמור עם כנפי פרפר, תרנגול עם קרני שור ואריה עם ראש נשר. היצורים צעקו כולם "אלבריחה! אלבריחה!". עם החלמתו החל לשחזר את היצורים שראה בחלומו באמצעות עיסת נייר.

עבודתו משכה את תשומת ליבו של בעל גלריה אשר היה בקוארנאווקה בדרום מקסיקו. מאוחר יותר היא התגלתה גם לאומנים דייגו ריברה ופרידה קאלו. בשנות ה-80 ארגנה הקולנועית יהודית ברונובסקי סדנאות מלאכת-יד בארצות-הברית, שבהן הודגמו מלאכות יד מקסיקניות. בסדנאות השתתפו פדרו לינארס, מנואל חימנס, ואמנית הטקסטיל מריה סבינה מוואחאקה. בוואחאקה כבר הייתה מסורת של פיסול דמויות בדיוניות בעץ, ועם הזמן תושבי המקום אימצו את המילה "אלבריחה" לתיאור פסלי העץ שלהם.

## קישורים חיצוניים

קטגוריה:פיסול
קטגוריה:מקסיקו: תרבות
יחסי אוזבקיסטן–שוודיה

**יחסי אוזבקיסטן–שוודיה** הם היחסים הבילטרליים שבין רפובליקת אוזבקיסטן ובין ממלכת שוודיה.

## היסטוריה
ב-29 במאי 2001 נחתם הסכם בין אוזבקיסטן ושוודיה בנושא קידום והגנה הדדית על השקעות.

ב-12 בספטמבר 2002 נחתם הסכם שיתוף פעולה בין נציב תלונות הציבור של האוליי מג'ליס (הפרלמנט האוזבקי) לבין נציב תלונות הציבור של הריקסדאג (הפרלמנט השוודי).

מחזור הסחר בין שתי המדינות בשנת 2003 הסתכם ב-17.9 מיליון דולר. מיצג הפוטנציאל הכלכלי של אוזבקיסטן נערך בשוודיה בתאריכים 10-13 באפריל 1999.

קטגוריה:ערכים ללא קטגוריות פיזיות - יחסי חוץ
יחסי אוזבקיסטן–כווית

**יחסי אוזבקיסטן–כווית** הם היחסים הדיפלומטיים שבין אוזבקיסטן וכווית. לאחר כינון היחסים הדיפלומטיים בין שתי המדינות ביולי 1994 החל שיתוף פעולה בתחומים שונים. בשנת 1994 חתמו שתי מדינות על ההסכם לשירותי אוויר.

בשנת 1997 העניקה הקרן הכוויתית לפיתוח כלכלי 18 מיליון דולר לפרויקט אספקת מים בנוקוס ובאורגנץ'.

בשנת 1998 הוחלפה הלוואה של 250,000 דינרים כוויתיים. לשתי המדינות יש גם שיתוף פעולה פוליטי, חברתי ותרבותי. דוגמה טובה לכך היא הקמת ועדת הידידות כווית–אוזבקיסטן בפרלמנט הכוויתי.

קטגוריה:ערכים ללא קטגוריות פיזיות - יחסי חוץ
נגייסטרגאר

**נגייסטרגאר** (בהונגרית: **Nagyesztergár**) הוא כפר במחוז וספרם שבמרכז הונגריה.
כמו יישובים רבים באירופה גם בנגייסטרגאר מספר התושבים נמצא בירידה. כך, בשנת 1990 היה מספר התושבים 1,213 ובשנת 2020 רק 1,077 תושבים.

בשנת 1984 אוחד הכפר עם זירץ וקיבל את עצמאותו מחדש בשנת 1994.

## יהודי נגייסטרגאר
בנגייסטרגאר חיו יהודים בתקופות זמן שונות. ישנו תיעוד של יהודים ילידי הכפר שנרצחו בשואה. 

## קישורים חיצוניים

*  

## הערות שוליים

קטגוריה:הונגריה: כפרים
נו סרנדר (2011)

**נו סרנדר (2011)** היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-11 בספטמבר 2011 באולם האימפקט זון שבאורלנדו, פלורידה. האירוע היה האירוע השביעי בסדרת אירועי נו סרנדר. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון.

תשעה קרבות התנהלו באירוע. בקרב המרכזי, קורט אנגל ניצח את מר אנדרסון וסטינג בקרב משולש על אליפות העולם במשקל כבד של TNA. עוד ברשימת הקרבות, בובי רוד ניצח את בולי ריי במסגרת קרב הגמר בסדרת באונד פור גלורי, ואוסטין אריס ניצח את בריאן קנדריק וזכה באליפות ה-X דיוויז'ן של TNA.

## עלילות

האירוע כלל קרבות שנבעו מעלילות מתוסרטות מתוכניות *Impact*.

עד לקיום האירוע, המובילים בסדרת באונד פור גלורי היו בולי ריי (49 נקודות), בובי רוד (42 נקודות), גאנר (42 נקודות) וג'יימס סטורם (40 נקודות). בולי ריי הזדקק לנצח בקרב כתוצאה מהצמדה או מהכנעה על מנת להישאר בפסגת הטבלה. לעומת זאת, שלושת האחרים הזקקו לניצחון כתוצאה מהכנעה על מנת לעקוף את בולי ריי.

בולי ריי ניצח את ג'יימס סטורם כתוצאה מפסילה, כך שמאזן הנקודות שלו עלה ל-52 נקודות. בובי רוד או גאנר נאלצו לנצח כתוצאה מהכנעה על מנת להשוות את מאזן הנקודות לבולי ריי ולהישאר בתוך הסדרה. הקרב בין רוד לגאנר הסתיים לטובתו של רוד, כשהאחרון ניצח כתוצאה מהכנעה, מה שגרם לשוויון 52 נקודות עם בולי ריי. לאחר ניצחונו של רוד, אריק בישוף הודיע שיהיה מנצח חד משמעי בסדרת באונד פור גלורי בתום הערב ולכן קבע קרב בין רוד לריי. בהתאם לפרס הזכייה בסדרה, המנצח ביניהם השיג לעצמו הזדמנות להתמודד על אליפות העולם במשקל כבד של TNA באירוע באונד פור גלורי.

## תוצאות

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אירוע היאבקות מקצועית
קטגוריה:2011 בספורט
קטגוריה:2011 בארצות הברית
קזנובה של פליני

**קזנובה של פליני** (באיטלקית: **Il Casanova di Federico Fellini**) הוא סרט איטלקי משנת 1976 של הבמאי פדריקו פליני, שעובד מהאוטוביוגרפיה של ג'קומו קזנובה, הרפתקן וסופר מהמאה ה-18.

הסרט, שצולם כולו באולפני צ'ינצ'יטה ברומא, זכה פרס אוסקר לשנת 1977 על עיצוב התלבושות הטוב ביותר (דנילו דונאטי עיצב את התלבושות לסרט). וכן היה מועמד לפרס אוסקר לתסריט המעובד הטוב ביותר (התסריט נכתב על ידי פליני וברנדינו זאפוני).

## צוות השחקנים הראשי
* דונלד סאת'רלנד – קזנובה
* טינה אומונט – הנרייט
* סיסלי בראון – מרקיז ד'אורפה
* כרמן סקרפיטה – מאדאם שרפילון
* קלרה אלגרנטי – מרקולינה
* דניאלה גאטי – ג'יסלדה
* מרגרט קלמנטי – אחות מדּלנה
* מריו סנסלי – ד"ר מוביוס
* אולימפיה קרליסי – אחותה של איזבלה
* סילבנה פוסקיה – איזבלה
* צ'סטי מורגן – ברברינה
* לידה לואודיצה – רוזלבה הבובה המכנית
* סנדי אלן – אנג'לינה הענקית
* מריקה ריברה – אסטרודי
* דיאן קוריס – בתה של מאדאם שרפילון
* אלסנדרה בלוני – נסיכה

## הפקה
המפיק דינו דה לורנטיס רצה ללהק את רוברט רדפורד בתפקיד קזנובה אך פליני סירב. ג'ק ניקולסון, מרצ'לו מסטרויאני, אלברטו סורדי וג'יאן מריה וולונטה היו גם הם מועמדים לתפקיד. כאשר דה לורנטיס פרש מהפרויקט ופליני חתם על חוזה חדש עם המפיק אלברטו גרימלדי, דונלד סאתרלנד לוהק לתפקיד, ונדרש לגלח את ראשו ולעטות אף וסנטר תותבים.
את המוזיקה חיבר נינו רוטה, ששיתף פעולה עם פליני ברבים מסרטיו.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:זוכי אוסקר: התלבושות הטובות
קטגוריה:סרטי אולפני יוניברסל
קטגוריה:סרטים איטלקיים
קטגוריה:סרטי 1976
קטגוריה:סרטי פדריקו פליני
למבורגיני טרזו מילניום

**למבורגיני טרזו מיליניום** (באנגלית: **Lamborghini Terzo Millennio**) היא מכונית קונספט חשמלית, שיוצרה על ידי יצרנית הרכב האיטלקית למבורגיני ופותחה בשיתוף הפעולה של המכון הטכנולוגי של מסצ'וסטס (MIT). היא הוצגה ב-8 בנובמבר 2017 בקיימברידג', מסצ'וסטס, ארצות הברית.ממוזער|מבט אחורי|243x243 פיקסלים
## מפרט טכני

הלמבורגיני טרזו מילניום כוללת ארבעה מנועים חשמליים המספקים יחד כ-838 כוחות סוס.

## ראו גם
* למבורגיני אגואיסטה
* רכבי למבורגיני

## קישורים חיצוניים

* 

## הערות שוליים

ט
קטגוריה:מכוניות קונספט
קטגוריה:מכוניות קופה
קטגוריה:דגמי מכוניות שהושקו ב-2017
קטגוריה:כלי רכב המורכבים באיטליה
בלי (ראפר)

**אחמד בלשה** (בערבית: **أحمد بلشي**; נולד ב-7 באפריל 1984), הידוע בשם הבמה **בלי** (**Belly**), הוא ראפר, זמר-יוצר ומפיק מוזיקלי פלסטיני-קנדי.

## ביוגרפיה
בלשה נולד בעיר ג'נין שביהודה ושומרון, ובגיל שבע היגר עם משפחתו לאוטווה. הוא החל את הקריירה המוזיקלית שלו בגיל 16, תוך ניגון תופים בלהקות פאנק שונות באוטווה. בגיל 21, החל להתמקד במוזיקת היפ הופ והוציא את המיקסטייפ הראשון שלו, *Death Before Dishonor: Vol. 1*. לאחר מכן, הוציא שמונה פרויקטים נוספים בטווח של שש שנים, בהם אלבום הבכורה שלו, *The Revolution*, שיצא בשנת 2007, כמו גם שני מיקסטייפים משותפים, *The Lost Tapes* ו-*The Greatest Dream I Never Had*, עם קורופט ודי ג'יי דרמה בהתאמה.

לאחר שלקח הפסקה מהמוזיקה, בשנת 2015 חתם בחברת התקליטים XO, ומאוחר יותר בחוזה נוסף עם חברת התקליטים רוק ניישן, לאחר שתרם בכתיבה משותפת למגוון שירים עבור אמני ה-R&B דה ויקנד וביונסה. בלי קיבל סך של אחד עשר קרדיטים על פני אלבומי האולפן של דה ויקנד, תוך שסיפק קולות רקע וכתיבה לשיר "" מתוך אלבומה של ביונסה, *[[Lemonade (אלבום של ביונסה)|Lemonade]]*. לאחר מכן, המשיך בלי להוציא ארבעה מיקסטייפים נוספים. בשנת 2018, הוציא את אלבומו השני, *Imigrant*.

בשנת 2016, בלי זכה בפרס פזמונאי השנה בטקס פרסי SOCAN  (האגודה הקנדית למלחינים, מחברים ומו"ל) על "תרומתו המשמעותית והמצטיינת למוזיקה פופולרית בשנה האחרונה". לצד פרס ה-SOCAN שלו, זכה בלי בפרס ג'ונו, שלושה פרסי MuchMusic, וזכה פעמיין במצעד הלאומי של Much Music Countdown.

## דיסקוגרפיה
### אלבומי אולפן
* 2007: *The Revolution*
* 2018: *Immigrant*
* 2021: *See You Next Wednesday*
* 2024: **

### מיקסטייפים
* 2005: *Death Before Dishonor: Vol. 1*
* 2005: *Death Before Dishonor: Vol. 2*
* 2007: *Death Before Dishonor: Vol. 3*
* 2010: *Back for the First Time Vol. 1* 
* 2011: *Sleepless Nights* 
* 2011: *Belly & Kurupt The Lost Tapes 2008* 
* 2011: *The Greatest Dream I Never Had* 
* 2015: *Up for Days*
* 2016: *Another Day in Paradise*
* 2016: *Inzombia*
* 2017: *Mumble Rap*
* 2023: *Mumble Rap 2*

## קישורים חיצוניים

* 

## הערות שוליים

קטגוריה:מוסלמים קנדים
קטגוריה:ראפרים פלסטינים
קטגוריה:ראפרים קנדים
קטגוריה:זמרים-יוצרים קנדים
קטגוריה:מפיקים מוזיקליים קנדים
קטגוריה:אמני איילנד רקורדס
קטגוריה:ג'נין: אישים
קטגוריה:זוכי פרס ג'ונו
קטגוריה:מהגרים לקנדה
קטגוריה:קנדים שנולדו ב-1984
אטול אליף אליף

**אטול אליף אליף** (בדיבהי **އއ**) או בשמו הרשמי **אטול ארי הצפוני** (Ari Atholhu Uthuruburi), הוא אטול מנהלי, אחד ממחוזות האיים המלדיביים, במערב האיים המלדיביים. הוא כולל את החלק הצפוני של אטול ארי, את אטול רסדהו ואת אטול תודו. האוכלוסייה היא מעט פחות מ-5,800 תושבים (נכון לשנת 2006).

שמונה איים, מתוך 33 איים במחוז, מאוכלסים, בנוסף לבירה המנהלית באי רסדהו (900 תושבים), האיים הם בודופולהודהו, פרידהו, הימנדהו, מאלהוס, מתיוורי, תודו ואוקולהס.

התיירות מפותחת מאוד באליף אליף בשל הקרבה היחסית לנמל התעופה הבינלאומי של מאלה, כמו אטול ארי כולו. יש מעל לתריסר , כולל האי קוראמתי באטול רסדהו.

בדרום מצטרף ישירות מחוז אטול אליף דאל , שכולל רק את החלק הדרומי של אטול ארי.
## קישורים חיצוניים

ימין|ממוזער|280px|האטולים של מחוז אליף אליף במלדיביים

קטגוריה:המלדיביים: מחוזות
קטגוריה:המלדיביים: אטולים
קאנטחו

**קאנטחו** (בוייטנאמית: **Cần Thơ**) היא העיר הרביעית בגודלה ב, והעיר הגדולה ביותר באזור נהר מקונג . באזור העיר, נמצאים מוזיאון קאנטחו  ואוניברסיטת קאנטחו . ליד העיר נמצא נמל התעופה הבין-לאומי קאנטחו .

## גאוגרפיה
העיר ממוקמת כ-1,217 ק"מ מבירת וייטנאם, האנוי.

## אקלים
על פי שיטת קפן, בקאנטחו יש אקלים סוואנה טרופי. ממאי עד לנובמבר, האזור גשום, ומדצמבר עד לאפריל, האזור לח. הלחות השנתית הממוצעת היא כ-83%. כמות הגשמים הממוצעת היא 1,635 מ"מ. הטמפרטורה הממוצעת היא 27 מעלות צלזיוס.

## ערים תאומות
* 
* 
* 
* 
* 
* 

## קישורים חיצוניים

* 

* 

## הערות שוליים

קטגוריה:וייטנאם: ערים
קטגוריה:יישובים שהוקמו ב-1789
קטגוריה:וייטנאם: ערי נמל
קטגוריה:ערי נמל על נהר
ביין הואה

**ביין הואה** (בווייטנאמית: **Biên Hòa**) היא העיר החמישית הגדולה ביותר בווייטנאם. העיר ממוקמת במחוז דג'ונג נאי , וייטנאם.

## גאוגרפיה
העיר ממוקמת כ-1,120 ק"מ מבירת וייטנאם, האנוי. בנוסף, העיר ממוקמת ליד הנהר דג'ונג נאי .

## אקלים
הטמפרטורה הממוצעת היא 26 מעלות צלזיוס. החודש הכי חם הוא אפריל (29 מעלות צלזיוס). החודש הכי קר הוא אוגוסט (24 מעלות צלזיוס). כמות המשקעים הממוצעת היא 2,038 מילימטרים בשנה. חודש ספטמבר הוא החודש שיש בו הכי הרבה גשם (411 מ"מ גשם), וחודש ינואר הוא החודש שיש בו הכי פחות גשם (17 מ"מ גשם).

## קישורים חיצוניים

* 
* 

## הערות שוליים

קטגוריה:וייטנאם: ערים
נאצ'אנג

**נאצ'אנג** (בוייטנאמית: **Nha Trang**) היא עיר במחוז קהאן הואה , וייטנאם. באזור פועל נמל התעופה הבין-לאומי קאם ראן.

## גאוגרפיה
העיר ממוקמת כ-1,034 ק"מ מבירת וייטנאם, האנוי.

## אקלים
על פי שיטת קפן, לנאצ'אנג יש אקלים סוואנה טרופי. מספטמבר עד לדצמבר, האזור גשום, ומינואר עד לאוגוסט, האזור לח. הלחות השנתית הממוצעת היא כ-79.5%. כמות הגשמים הממוצעת היא 1,280 מ"מ. הטמפרטורה הממוצעת היא כ-27 מעלות צלזיוס.

## ערים תאומות
* 
* 

## קישורים חיצוניים

* 
* 

## הערות שוליים

קטגוריה:וייטנאם: ערים
קטגוריה:ים סין הדרומי: ערי נמל
קטגוריה:וייטנאם: ערי נמל
בואון מה טואוט

**בואון מה טואוט** (בוייטנאמית: **Buôn Ma Thuột**) היא עיר במחוז דאקלאק , וייטנאם. באזור העיר, פועל שדה התעופה בואון מה טואוט .

ב-1975 במהלך מלחמת וייטנאם התרחש באזור קרב משמעותי שבעקבותיו עבר האזור לידי צפון וייטנאם.

## גאוגרפיה
העיר ממוקמת כ-954.5 ק"מ מבירת וייטנאם, האנוי. בנוסף, ליד העיר נמצא הנהר דה קרונג (Đa Krông).

## אקלים
הטמפרטורה הממוצעת היא 24 מעלות צלזיוס. החודש הכי חם הוא אפריל (28 מעלות צלזיוס), והחודש הקר ביותר הוא דצמבר (22 מעלות צלזיוס). כמות המשקעים הממוצעת היא 1,988 מילימטרים בשנה. חודש ספטמבר הוא החודש שיש בו הכי הרבה גשם (365 מ"מ גשם), וחודש פברואר הוא החודש שיש בו הכי פחות גשם (18 מ"מ גשם).

## קישורים חיצוניים

* 
* 

## הערות שוליים

קטגוריה:וייטנאם: ערים
אנסטסיה: המסתורין של אנה

**אנסטסיה: המסתורין של אנה** (באנגלית: **Anastasia: The Mystery of Anna**) הוא סרט טלוויזיה מ-1986 המתבסס באופן רופף על אנסטסיה ניקולאייבנה, הנסיכה הגדולה של רוסיה. בשידור המקורי שלו הוא שודר בשני חלקים.

## עלילה
חלקו הראשון של הסרט נפתח בהתכנסות של נשף מפואר זמן קצר לפני המהפכה הרוסית, אחרי כן במהפכת פברואר המשפחה המלכותית נאלצת להגלות לסיביר לאחר שהצאר ניקולאי השני נאלץ לרדת מכס המלוכה במרץ, במסגרת מהפכת אוקטובר בה הקומוניסטים מתחילים לשלוט באימפריה הרוסית ומתחוללת מלחמת האזרחים הרוסית, וביולי 1918 מתקיים הטבח במשפחת המלוכה. לאחר מכן מופיעה בחורה בשם אנה אנדרסון, המאמינה כי היא הנסיכה אנסטסיה, בתו של הצאר. אנה מספרת את סיפורה לראשונה בשנות העשרים כאשר היא נמצאת באשפוז במוסד פסיכיאטרי בברלין לאחר שניסתה להתאבד. סיפור ההימלטות שלה מהבולשביקים אשר הרגו את שאר משפחתה ב-1918 נראה ונשמע אמין והגיוני ואישים רבים שגלו מרוסיה מתחילים להאמין לה. לאט לאט היא מקבלת יותר ויותר אמון, אך לעומת זאת אחרים ובעיקר בני משפחות מלוכה אירופאיות הקרובים לשושלת רומנוב מפקפקים בנכונות של סיפורה. בחלק השני של הסרט היא נוסעת לארצות הברית על מנת להפגש עם בני משפחת המלוכה המתגוררים בניו יורק, בינתיים מריה פיודורובנה, אמו של הצאר וסבתה של אנסטסיה, הולכת לעולמה בדנמרק, ארץ מולדתה. הקרובים בארצות הברית לא מאמינים לסיפורה ומגנים אותה כמתחזה ואף מובע סלידה ממנה במהלך הלווייתה של פיודורובנה, מה שגורם לה לעזוב את ארצות הברית ב-1931 ולחזור לגרמניה. ב-1938 היא מחליטה לתבוע את בני משפחת רומנוב בבית משפט בגרמניה על מנת לחייב אותם להכיר בה כאנסטסיה, אך לא נחשפת האמת האמת האם אנה היא אכן אנסטסיה, הסרט מסתיים בקריינות המספרת כי אנה נסעה לארצות הברית והתיישבה בשארלוטסוויל שבוירג'יניה.

## קישורים חיצוניים

קטגוריה:סרטי 1986
קטגוריה:סרטי טלוויזיה אמריקאיים
קטגוריה:אנסטסיה ניקולאייבנה, הנסיכה הגדולה של רוסיה
קטגוריה:סרטים על אמנזיה
שרפה מעל אנגליה

**שרפה מעל אנגליה** (באנגלית: **Fire Over England**) הוא סרט היסטורי בריטי משנת 1937 בבימויו של ויליאם הווארד, עם פלורה רובסון, לורנס אוליביה וויויאן לי בתפקידים הראשיים.

התסריט מבוסס על הרומן "שרפה מעל אנגליה" של אלפרד מייסון  (1936) המתאר דרמה בתקופת המאבק בין אנגליה בראשות המלכה אליזבת הראשונה לבין הארמדה הספרדית. הספר היה מיד לרב מכר בגלל דמיונו לאותה תקופה בה עמדה בריטניה לפני גרמניה הנאצית המתעצמת. תוך זמן קצר הוא עובד לקולנוע עם גוון של תעמולה לאומית.

הופעתה של ויויאן לי בסרט, שכנעה את המפיק דייוויד או. סלזניק לשבץ אותה לתפקיד חייה בחלף עם הרוח.

בעת צילומי הסרט היו לי ואוליביה מאוהבים אך עדיין נשואים לבני זוג אחרים.

הסרט עבר רסטורציה שמוצגת באתר יוטיוב.

## תקציר העלילה
שנת 1587, היחסים בין אליזבת הראשונה (פלורה רובסון) ובין פיליפ מלך ספרד (ריימונד מאסי) מתערערים בגלל פשיטות של פיראטים בפיקודו של פרנסיס דרייק על אניות ספרדיות נושאות מטענים יקרים. אליזבת לא נוקטת אמצעים נגד הפשיטות של דרייק מפני שהיא נהנית מזה וזה מרגיז את הספרדים.

לצד המלכה נמצאים לורד ברלי, הלורד הראשון של האוצר (מורטון סלטן) והרוזן לסטר (לסלי בנקס). אחת המלוות שלה היא סינתיה (ויויאן לי) נכדתו של לורד ברלי, והמלכה מקנאת בה בגלל יופייה.

סינתיה אוהבת את מייקל (לורנס אוליבייה), למגינת ליבה של אליזבת, שמכירה בעובדה שאינה יפה ומצווה לסלק את המראות מהארמון.

מיל נמצא עם אביו, סיר ריצ'רד אינגולבי (לין הרדינג) כשספינתם מותקפת ונכבשת על ידי הספרדים בפיקודו של דו מיגואל (רוברט רנדל) ידידו בעבר. דון מיגואל מציע למייקל לקפוץ ולהגיע לחווילתו ואילו אביו נתפס על ידי האינקוויזיציה.

מייקל מגיע בשארית כוחותיו לבית מיגואל שם מטפלת בו אלנה בתו (תמרה דסני) והאהבה ביניהם פורחת. כאשר נודע למייקל שאביו הועלה על המוקד, הוא מחליט לחזור ללונדון שם נפגש עם סינתיה ועם המלכה.

הילרי ויין (ג'יימס מייסון) הוא בוגד אנגלי שלסטר חושד בו ואוסר עליו לעזוב את אנגליה. כאשר הוא מנסה להתחמק הוא נאסר על הספינה אך קופץ למים וטובע.

לסטר חושש שיש באנגליה בוגדים שמשתפים פעולה עם הספרדים. הוא מציע למלכה שמייקל יחזור לספרד בדמותו של ויין כדי שיגלה את הבוגדים.

מייקל מתקבל אצל המלך פיליפה (ריימונד מאסי שבתחילה מאמין בו ומוסר לו את שמות הבוגדים. אלנה מזהה אותו אך לא מסגירה אותו. כאשר פיליפה חוקר אותו, הוא אינו זוכר את שמו של אחד הבוגדים ופיליפה מצווה לאסרו.

דון פדרו, בעלה של אלנה, מאפשר לו לברוח כי לא רוצה שיגלה את סוד הקשרים שלו עם אלנה. לאחר דו-קרב עם שומרי הארמון מצליח מייקל לברוח ולהגיע ללונדון.

מוכרז גיוס חרום בכל הממלכה כדי להתמודד מול הארמדה. המלכה יוצאת להיפגש לפני החיילים בטילבורי ואז היא נשאת בפניהם את נאומה המפורסם. 

מייקל מצליח להגיע למקום, מתקבל על ידי המלכה ומוסר לה את שמות הבוגדים. היא מעניקה לו תואר סר, מזמנת את הבוגדים הנשבעים לה כעת אמון ומצווה עליהם לצאת עם מייקל למלחמה נגד הארמדה.

מייקל ואנשיו משיטים ספינות הבערה נגד הארמדה ומעלים אותה באש.

אנגליה חוגגת ומייקל והילרי נישאים בברכת המלכה לקול תשואות ההמון.

## צוות השחקנים

## קישורים חיצוניים

* שרפה מעל אנגליה, באתר TCM
* שרפה מעל אנגליה, באתר יוטיוב
קטגוריה:סרטי 1937
קטגוריה:סרטי יונייטד ארטיסטס
קטגוריה:סרטי שחור-לבן
קטגוריה:סרטים באנגלית
קטגוריה:סרטים בריטיים
קטגוריה:סרטים תקופתיים
קטגוריה:ערכים שבהם תבנית בריטניקה אינה מתאימה
קטגוריה:סרטים המבוססים על רומנים בריטיים
קטגוריה:סרטים עם מוזיקה מאת ריצ'רד אדינסל
בית העלמין וגנקובסקויה

**בית העלמין וָגַנקוֹבסקוֹיֶה** (ברוסית: **Ваганьковское кладбище**) הוא אחד מבתי הקברות הנרחבים והידועים ביותר במוסקבה. הוא ממוקם בחלק הצפון מערבי של העיר, באזור כיכר קרסנופרסננסקאיה זסטאבה, ברחוב סרגיי מקייב 15, והוא משתרע על שטח של 47.9 דונם.

באופן רשמי, בית העלמין וגנקובסקויה הוקם בשנת 1771 במהלך מגפת דבר - אלו שמתו מהמחלה הצטוו לקבורה מחוץ לגבולות העיר. אך בית העלמין הופיע במקום זה מספר שנים קודם לכן.

## אנשים מפורסמים הקבורים בבית העלמין

## גלריית קברים

Могила Владимира Высоцкого.jpg|ולדימיר ויסוצקי
Могила революционера Николая Баумана.JPG|ניקולאי באומן 
Братская могила погибших в давке на Ходынском поле.JPG|קבר אחים של ההרוגים באסון חודינקה
Grave-savrasov.jpg|אלכסיי סאווראסוב
File:Grave-mironov.jpg|אנדריי מירונוב


Grave-okudzava.jpg|בולאט אוקוג'אבה
Dal's tomb.jpg|ולדימיר דאל


Mikhail Voronin gravestone.jpg|מיכאיל וורונין
Alexander Yakovlevich Gomelsky gravestone.jpg|אלכסנדר גומלסקי
Могила боксёра Вячеслава Лемешева.JPG|ויאצ'סלב למשב 


## קישורים חיצוניים

## הערות שוליים

*
קטגוריה:ערכים שבהם תבנית אתר רשמי אינה מתאימה להוספה אוטומטית
וגנקובסקויה
קטגוריה:מוסקבה: אטרקציות תיירותיות
.ac

**.ac** היא סיומת האינטרנט בסנט הלנה, אסנשן וטריסטן דה קונה, ובעיקר באסנשן. היא מנוהלת על ידי NIC. AC, חברת בת של לשכת המחשבים האינטרנטית שבסיסה בבריטניה. סיומת אינטרנט זו נוצרה ב-1997.

ההרשמה לדומיין פתוחה לכל אחד. המרשם מקבל הרשמות של שמות דומיין בינלאומיים.

הדומיין משווק על ידי כמה מתווכי דומיינים כדומיין לעיר אאכן בגרמניה, לאחר ייעוד לוחית הרישוי לרכב ("AC") לעיר.

## שימוש בקיצור "אקדמי"
בשל הדמיון שלו לדומיין .ac ("אקדמי") ברמה השנייה הקיים תחת כמה דומיינים של קוד מדינה, כמה מוסדות חינוך נרשמים גם בתחום הדומיין .ac:
* אוניברסיטת כורדיסטן - האולר.
* מכללת רלסטון שבסוואנה, ג'ורג'יה, ארצות הברית.
* מכללת התפילה למשימה אמונה באדינבורו, סקוטלנד.
* הוא משמש גם לקידום, לקמפיינים ולקיצור כתובות אתרים בחלקים שונים מאוניברסיטת אדינבורו, סקוטלנד.
* היחידה לחקר הרפואה הטרופית באוקספורד (MORU) בבנגקוק, תאילנד.
* INFORM (התמקדות רשת המידע בתנועות דתיות), שבסיסה בבית הספר לכלכלה של לונדון.
* אוניברסיטת ניוקאסל, אוניברסיטה מקוונת שאינה קשורה לאוניברסיטת ניוקאסל בבריטניה או לאוניברסיטת ניוקאסל, אוסטרליה.

## שימושים אחרים
* ב־10 בדצמבר 2013 עבר אתר The Pirate Bay לדומיין .ac.

## ראו גם
* .uk

## קישורים חיצוניים

* 
* 
* 

## הערות שוליים

קטגוריה:הממלכה המאוחדת: אינטרנט
קטגוריה:סנט הלנה, אסנשן וטריסטן דה קונה
האיש האפור (סרט)

**האיש האפור** (באנגלית: **The Gray Man**) הוא סרט אמריקאי מסוג מותחן ואקשן בכיכובם של ראיין גוסלינג, אנה דה ארמס, רגה ז'אן פייג', ואגנר מורה וכריס אוונס.

מהווה עיבוד קולנועי לספרו של מארק גריני, "האיש האפור". בוים על ידי האחים אנתוני רוסו וג'ו רוסו.

הסרט הופץ בפלטפורמות של נטפליקס ב-22 ביולי 2022.

## תקציר עלילת הסרט
קורט ג'נטרי, סוכן CIA ותיק, נבגד על ידי הסוכנות שלו, מה שמאלץ אותו להימלט. לויד הנסן, עמיתו לשעבר בסוכנות, נשלח לצוד אותו.

## שחקנים
* ראיין גוסלינג – **קורט ג'נטרי**
* כריס אוונס – **לויד הנסן**
* אנה דה ארמס – **דני מירנדה**
* ג'סיקה הנוויק - **סוזן ברואר**
* רגה ז'אן פייג' - **קר'מייקל**
* ואגנר מורה - **לזלו סוזה**
* ג'וליה באטרס – **קלייר פיצ'רוי**
* דהאנוש – **אוויק סאן**
* אלפרה וודארד – **מוריס קאהיל**
* בילי בוב תורנטון – **דונלד פיצ'רוי**
* קאלן מאלווי - סיירה 4
* רוברט קזינסקי – **פריני**
* אמה איקווקר – **מר פליקס**
* סם לרנר
* דאוביה אופארי

## הפקה
### פיתוח
הסרט בהתחלה היה מיועד לחברת ההפקה "**New Regency**" עם ג'יימס גריי על הבימוי על פי תסריט של אדם קוזד בינואר 2011. בראד פיט היה אמור לככב בסרט אבל כבר באוקטובר 2015 הוא וג'יימס גריי כבר לא היו מעורבים בסרט.

שרליז ת'רון התכנסה גם היא בכדי לככב בסרט בגרסתה של "Sony Pictures" עם אנתוני וג'ו רוסו על כתיבת התסריט.

ביולי 2020 הוכרז כי אנתוני וג'ו רוסו יהיו על בימוי הסרט ואילו צמד התסריטאים כריסטופר מרקוס וסטיבן מק'פילי יהיו אחראים על התסריט לסרט בעבור "נטפליקס".

### ליהוק
ראיין גוסלינג וכריס אוונס לוהקו לסרט. בדצמבר 2020 הוכרזו ליהוקם של אנה דה ארמס, ג'סיקה הנוויק, ואגנר מורה, דהאנוש וג'וליה באטרס.

רגה ז'אן פייג', בילי בוב תורנטון, אלפרה וודארד, אמה איקווקר וסקוט הייז לוהקו לסרט במרץ 2021. במאי 2021 הוכרז על ליהוקו של דאוביה אופארי לסרט.

### צילומים
צילומי הסרט נועדו לקרות ב-18 בינואר 2021 אך נדחו ל-1 במרץ. הצילומים הסתיימו ב-31 ביולי 2021.

## הפצה
הסרט הופץ בנטפליקס בתאריך 22 ביולי 2022. הטריילר הרשמי לסרט יצא בתאריך 24 במאי 2022.

## קישורים חיצוניים

* האיש האפור - טריילר רשמי, באתר יוטיוב

#### ביקורות
* 
* 
* 

קטגוריה:סרטי פעולה אמריקאיים
קטגוריה:סרטים באנגלית
קטגוריה:נטפליקס: סרטים
קטגוריה:סרטי דרמה אמריקאיים
קטגוריה:סרטים אמריקאיים משנת 2022
קטגוריה:סרטים אמריקאיים מבוססי ספרים
קטגוריה:סרטים המבוססים על ספרי מתח אמריקאים